Študijný program: **Teória jazykového a literárneho vzdelávania**

Študijný odbor: **7605 Učiteľstvo a pedagogické vedy**

Garant, osoba zodpovedná za študijný program (OZŠP):

**prof. PaedDr. Silvia Pokrivčáková, PhD.**, silvia.pokrivcakova@truni.sk

Študijná poradkyňa pre program Teória jazykového a literárneho vzdelávania:

[**doc. PhDr. Božena Horváthová, PhD.**](https://pdf.truni.sk/katedry/kaj/pracovnici/bozena-horvathova), bozena.horvathova@truni.sk

Študijná referentka pre doktorandské programy:

**Mgr. Ľubica Valčuhová**, lubica.valcuhova@truni.sk

Link na Smernicu-5-2023 o doktorandskom štúdiu: <https://pdf.truni.sk/sites/default/files/dokumenty/smernica-5-2023-o-doktorandskom-studiu.pdf>

**Organizácia Doktorandského štúdia**

(1) Štandardná záťaž doktoranda v **dennej forme štúdia predstavuje 180 kreditov za tri akademické roky.**

(2) Štandardná záťaž doktoranda v **externej forme štúdia predstavuje 180 kreditov za štyri akademické roky.**

(3) Doktorandský študijný program (DŠP) sa skladá zo **študijnej, pedagogickej a vedeckej časti** a uskutočňuje sa podľa akreditovaného študijného programu a pod vedením školiteľa.

(4) **Študijná časť DŠP** je podporovaná výučbou, ktorá sa skladá z prednášok, seminárov, skupinových a individuálnych konzultácií, ktoré zabezpečujú osoby zabezpečujúce študijné predmety uvedené v informačných listoch jednotlivých jednotiek študijnej časti príslušného študijného programu.

(5) **Vedecká časť DŠP** sa viaže na dizertačnú prácu doktoranda a pozostáva z individuálnej alebo tímovej vedeckej práce. Túto časť DŠP odborne garantuje školiteľ.

(6) **Pedagogická časť DŠP** sa viaže na pedagogickú a podpornú pedagogickú činnosť doktoranda podľa Článku 8 tejto smernice. Túto časť DŠP garantuje vedúci príslušného pracoviska.

Link na **Odporúčaný študijný plán** **Teória jazykového a literárneho vzdelávania** (denná forma štúdia):<https://pdf.truni.sk/sites/default/files/studijne-programy/2022/3-osp-teoria-jazykoveho-a-literarneho-vzdelavania-phd-df.htm>

Link na **Odporúčaný študijný plán** **Teória jazykového a literárneho vzdelávania** (externá forma štúdia): <https://pdf.truni.sk/sites/default/files/studijne-programy/2022/3-osp-teoria-jazykoveho-a-literarneho-vzdelavania-phd-ef.htm>

**Práva a povinnosti doktoranda**

Doktorand:

a) konzultuje so školiteľom postup pri plnení študijnej a vedeckej časti študijného programu a pri publikačnej činnosti, ktorá s tým súvisí (konzultácia publikačných aktivít a publikačných výstupov sa vyžaduje len pri doktorandoch v dennej forme štúdia). **V spolupráci so školiteľom vypracúva individuálny študijný a vedecký plán na celé obdobie štúdia** (príloha č. 1), orientovaný najmä na plnenie vedeckej časti študijného programu vo väzbe na dizertačnú prácu, s dôrazom na publikovanie najmenej jedného vedeckého alebo umeleckého výstupu (aj v spoluautorstve), ktorý je evidovaný v databázach WOS a/alebo SCOPUS. Plnenie individuálneho študijného a vedeckého plánu každoročne obhajuje pred odborovou komisiou

b) rieši všetky záležitosti týkajúce sa doktorandského štúdia v spolupráci so školiteľom, s jeho vedomím alebo jeho prostredníctvom.

c) v dennej forme štúdia vykonáva pedagogickú činnosť alebo inú odbornú činnosť súvisiacu s pedagogickou činnosťou v rozsahu maximálne 4 hodiny týždenne v priemere za akademický rok, v ktorom sa uskutočňuje vyučovanie. Obsah pedagogickej činnosti určí doktorandovi vedúci katedry, na ktorú je doktorand zaradený. Vedúci katedry udeľuje doktorandovi kredity za pedagogickú činnosť.

d) vedie si osobnú evidenciu a archivuje kópie všetkých pedagogických, vedeckých a publikačných aktivít (príprava na výučbu, prednáškové aktivity, pozvánky na vedecké a odborné podujatia, potvrdenia o účasti na nich, referáty, publikované práce a pod.), ktoré predkladá školiteľovi a eviduje do systému REPČO ako podklad pre udelenie kreditov za vedeckú a publikačnú činnosť a na spracovanie ročného hodnotenia doktoranda.

**Individuálny študijný a vedecký plán doktoranda**

(1) Individuálny študijný a vedecký plán vyjadruje väzbu štúdia doktoranda na vedeckú disciplínu, v rámcoch ktorej sa uskutočňuje jeho vedecká príprava.

(2) Individuálny študijný a vedecký plán:

a) určuje postup a harmonogram prác na riešení témy dizertačnej práce,

b) obsahuje zoznam povinnej a odporúčanej literatúry súvisiacej s riešením témy dizertačnej práce,

c) rámcový plán publikačných aktivít doktoranda a účasti doktoranda na vedeckých podujatiach,

d) iné vedecké úlohy súvisiace s dizertačnou prácou, e) obsahuje predmety s uvedením obdobia, v ktorom ich má doktorand absolvovať.

Link na tlačivo **Individuálneho študijného a vedeckého plánu doktoranda** <https://pdf.truni.sk/student-dokumenty>

**Postup do vyššieho ročníka**

Pre postup do ďalšieho roka štúdia je povinnosť **študenta DŠ v dennej forme získať minimálne 40 kreditov** v zmysle individuálneho študijného a vedeckého plánu doktoranda za predchádzajúci akademický rok štúdia.

Ak študent v dennej forme štúdia získa za rok štúdia **menej ako 40 kreditov, je zo štúdia vylúčený** pre nesplnenie požiadaviek vyplývajúcich zo študijného poriadku.

Pre postup do ďalšieho roka štúdia je povinnosť **študenta DŠ v externej forme získať minimálne 30 kreditov** v zmysle individuálneho študijného a vedeckého plánu doktoranda za predchádzajúci akademický rok štúdia.

Ak študent v externej forme štúdia získa za rok štúdia **menej ako 30 kreditov, je zo štúdia vylúčený** pre nesplnenie požiadaviek vyplývajúcich zo študijného poriadku. Táto podmienka sa nevzťahuje na študentov posledného roka štúdia

Link na[**formulár výročného hodnotenia doktoranda**](formul%C3%A1r%20v%C3%BDro%C4%8Dn%C3%A9ho%20hodnotenia%20doktoranda)<https://pdf.truni.sk/student-dokumenty>

**Dizertačná skúška**

Podmienkou udelenia súhlasu na vykonanie dizertačnej skúšky je splnenie študijných povinností a povinností individuálneho študijného a vedeckého plánu pred dizertačnou skúškou, **predovšetkým úspešné vykonanie všetkých čiastkových skúšok a získanie minimálne 60 kreditov**. Táto podmienka platí rovnako pre dennú i pre externú formu štúdia.

Doktorand sa na vykonanie dizertačnej skúšky zapisuje na študijnom oddelení fakulty.

Doktorand pri zápise na dizertačnú skúšku odovzdá na študijné oddelenie:

- projekt dizertačnej práce v troch tlačených exemplároch spolu s písomným stanoviskom školiteľa k projektu i s návrhom na oponenta projektu,

- zoznam publikovaných prác a výstupov z účasti na vedeckých podujatiach,

- účasť na riešení vedeckých projektov

Dizertačná skúška má **písomnú a ústnu časť**. Písomnú časť tvorí projekt dizertačnej práce. Vypracúva ho samostatne doktorand pod vedením školiteľa. **Rozsah projektu je 40 – 50 normovaných strán bez zoznamu literatúry a príloh.** Projektom ako písomnou časťou dizertačnej skúšky doktorand preukazuje schopnosť formulovať a koncipovať vlastný vedecký text, schopnosť pracovať s literatúrou predmetu, schopnosť aplikovať osvojenú metodológiu a metodiku výskumu a uvádzať čiastkové výsledky riešenia témy dizertačnej práce.

Súčasťou písomnej práce je detailný projekt ďalšieho riešenia témy. Štruktúra písomnej práce je nasledovná:

a) titulný list,

b) úvod do problematiky,

c) súčasný stav riešenia problematiky, teoretická reflexia sledovaného problému, jeho analýza,

d) projekt vlastného výskumu a riešenia problému, ciele práce, zvolený metodologický a metodický prístup,

e) čiastkové výsledky riešenia témy dizertačnej práce,

f) zoznam bibliografických odkazov a použitej literatúry,

g) prílohy.

Link na tlačivo [**Prihláška na dizertačnú skúšku**](https://pdfweb.truni.sk/download?prihlaska-na-dizertacnu-skusku.docx)<https://pdf.truni.sk/student-dokumenty>

**Zápis na obhajobu dizertačnej práce**

Podmienkou zápisu na obhajobu dizertačnej práce je **publikovanie najmenej jedného vedeckého alebo umeleckého výstupu (aj v spoluautorstve), ktorý je evidovaný v databázach WOS a/alebo SCOPUS**.

Doktorand, ktorý splnil podmienky na ukončenie štúdia, odovzdá pri zápise na zvolený termín referentke pre DŠ na študijnom oddelení:

a) dizertačnú prácu v **troch tlačených exemplároch v tvrdej väzbe a v elektronickej verzii na CD nosiči**; licenčnú zmluvu a analytický list zo systému EZP

b) autoreferát v počte 10 ks,

c) výpis hodnotenia absolvovaných predmetov zo systému MAIS,

d) zoznam publikovaných prác, odborných posudkov a vystúpení na vedeckých podujatiach zo systému CREPČ,

e) zoznam účasti na riešení vedeckých projektov, f) stručný profesijný životopis.

**Dizertačná práca**

Dizertačná práca je záverečná práca tretieho stupňa vysokoškolského štúdia napísaná a predložená na obhajobu v slovenskom jazyku resp. **v anglickom jazyku v prípade, že daný program sa v takomto jazyku uskutočňuje**.

Odporúčaný rozsah dizertačnej práce je **100 – 180 normovaných strán** (STN ISO 690). (3) Dizertačné práce sa archivujú po obhajobe v dvoch exemplároch. Jeden exemplár je súčasťou osobného spisu doktoranda a je uložený na fakulte, druhý je uložený v univerzitnej knižnici.

Link na tlačivo [**Žiadosť o vykonanie obhajoby dizertačnej práce**](https://pdfweb.truni.sk/download?ziadost-obhajoba-dizertacnej-prace.pdf)**:** <https://pdf.truni.sk/student-dokumenty>

Link ny tlačivo **Vzor autoreferátu:** <https://pdf.truni.sk/student-dokumenty>

Link na [**smernicu rektora Trnavskej univerzity v Trnave č. 20/2011**](https://www.truni.sk/sites/default/files/cis/uni_system/ezp/ezp_smernica_o_bibliografii.pdf)**(o bibliografickej registrácii, kontrole originality, sprístupňovaní, uchovávaní a základných náležitostiach záverečných, rigoróznych a habilitačných prác**: <https://www.crzp.sk/dokumenty/smernica_truni.pdf>